**Ministru kabineta noteikumu projekta „Grozījumi Ministru kabineta 2010.gada 29.jūnija noteikumos Nr.601 „Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm amatiem atbilstošajām augstākajām speciālajām dienesta pakāpēm””**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījums Ministru kabineta 2010.gada 29.jūnija noteikumos Nr.601„Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm amatiem atbilstošajām augstākajām speciālajām dienesta pakāpēm”” izstrādāts saistībā ar noteikumu projektu „Grozījumi Ministru kabineta 2010.gada 21.jūnija noteikumos Nr.568 „Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālajām piemaksām””. |
| 2. | Pašreizējā situācija un problēmas | Valsts policijas koledžā ir izveidota filiāle, par ko Izglītības kvalitātes valsts dienests 2009.gada 27.jūlijā Valsts policijas koledžas Latgales filiālei izsniedza izglītības iestādes reģistrācijas apliecību. Līdz šim Valsts policijas koledžas Latgales filiāles vadītāja pienākumus saskaņā ar direktora izdotu pavēli pilda Valsts policijas koledžas Tiesību katedras lektore, jo Valsts policijas koledžā nav izveidots amats – filiāles vadītājs. Iekšlietu ministrijas Iekšējā audita nodaļas 2013.gada 15.maija audita ziņojumā Nr.5-1/4-2013 „Apmācības un kvalifikācijas paaugstināšanas nodrošināšana Valsts policijas koledžā” (turpmāk – Ziņojums) norādīts, ka Valsts policijas koledžas Latgales filiālē konstatētas pārvaldības līmeņa nekonsekvences, jo tās nenotiek saskaņā ar Augstskolu likuma normatīvo regulējumu. Saskaņā ar Augstskolu likuma 8.panta piekto daļu filiāles vadītājs rīkojas uz attiecīgās augstskolas izdotas pilnvaras pamata. Ziņojumā ieteikts, ka līdz 2013.gada 1.decembrim jāprecizē Valsts policijas koledžas struktūra un reglaments Latgales filiāles juridiskā statusa kontekstā.Analizējot operatīvās situācijas pārvaldīšanu ikdienā Valsts policijas reģionālās struktūrvienības apkalpojamajā teritorijā, ir nācies secināt, ka amatpersonām, kas saskaņā ar amata pienākumiem vada operatīvās vadības struktūrvienības (turpmāk – OVS) darbu, pastāvošajā situācijā statuss nav atbilstošs noteiktajam funkciju un uzdevumu apjomam. Tā, Valsts policijas Rīgas reģiona pārvaldes Kārtības policijas pārvaldes Operatīvās vadības biroja 1.nodaļā diennakts laikā tiek saņemts ap tūkstoš telefona zvanu. OVS dežūrmaiņas vadītājam - galvenajam inspektoram - šobrīd ir izveidojusies ievērojama darba slodze un liela atbildība, ko noteic pienākums organizēt, vadīt, kontrolēt visas dežūrmaiņas darbu ar apmēram tūkstoš paziņojumiem par notikumiem, kā arī atbildēt par dežūrmaiņai uzdoto uzdevumu izpildi. Darba apjoma dēļ dežūrmaiņas vadītājam pastāvīgi nākas pieņemt atbildīgus un izšķirošus lēmumus - pastāvīgi kontrolēt darbu ar paziņojumiem par likumpārkāpumiem un citiem notikumiem reģiona apkalpojamajā teritorijā, organizēt operatīvās grupas izbraukšanu uz smagiem un sevišķi smagiem noziedzīgiem nodarījumiem, kā arī izbraukt uz šādu notikumu vietām, koordinēt pakļautībā esošo OVS darbu un veikt citus uzdotos pienākumus. Šobrīd Valsts policijas Rīgas reģiona pārvaldes Kārtības policijas pārvaldes Operatīvās vadības biroja 1.nodaļas galvenajam inspektoram ir noteikta 9 B amata kategorija un speciālā dienesta pakāpe „majors”. Tomēr var uzskatīt, ka šai amatpersonai pašreiz noteiktais statuss nesasniedz tās pilnvaru un atbildības apjomu. Lai operatīvās situācijas pārvaldīšanu nodrošinātu kompetentas amatpersonas ar attiecīgu statusu, būtu nepieciešams katras Valsts policijas reģionālās struktūrvienības, kā arī Valsts policijas Galvenās kārtības policijas pārvaldes sastāvā izveidot operatīvā dežuranta amata vietu kā tas jau ir paredzēts Valsts ugunsdzēsības un glābšanas dienestā. Iekšlietu ministrijas izstrādātajā noteikumu projektā „Grozījumi Ministru kabineta 2010.gada 21. jūnija noteikumos Nr.568 „Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālajām piemaksām”” (pieteikts izsludināšanai Valsts sekretāru sanāksmē vienlaicīgi ar šo projektu) paredzēts ieviest šādus amatus:„Filiāles vadītājs” Valsts policijas koledžā;„Operatīvais dežurants” Valsts policijas Galvenā kārtības policijas pārvaldē, Rīgas reģiona, Kurzemes, Latgales, Vidzemes un Zemgales reģiona pārvaldē,nosakot tiem atbilstošu amata kategoriju un līmeni. |
| 3. | Saistītie politikas ietekmes novērtējumi un pētījumi | Nav. |
| 4. | Tiesiskā regulējuma mērķis un būtība | Projekts paredz noteikt augstāko speciālo dienesta pakāpi amatam:1. „Filiāles vadītājs – „pulkvedis”;
2. „Operatīvais dežurants” (Valsts policijas Galvenā kārtības policijas pārvaldē un Rīgas reģiona pārvaldē) – „pulkvežleitnants;
3. „Operatīvais dežurants” (Valsts policijas Kurzemes, Latgales, Vidzemes un Zemgales reģiona pārvaldē) – „majors”.

 Projekts atrisina šīs sadaļas 2.punktā minētās problēmas. |
| 5. | Projekta izstrādē iesaistītās institūcijas | Iekšlietu ministrija un Valsts policija. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. |  Cita informācija | Nav. |
| II. Tiesību akta projekta ietekme uz sabiedrību |
|

|  |  |  |
| --- | --- | --- |
| 1. | Sabiedrības mērķgrupa | Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm, kas ieņem Valsts policijas koledžas filiāles vadītāja amatu un operatīvā dežuranta amatu Valsts policijā.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar.  |
| 3. | Tiesiskā regulējuma finansiālā ietekme | Nosakot augstāko speciālo dienesta pakāpi šīs anotācijas II. sadaļas 1.punktā minētajai mērķgrupai, tiek noteikta amata pienākumu sarežģītībai un atbildības līmenim atbilstoša mēnešalga. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums |  Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

 |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Sakarā ar jauno amatu: „Operatīvais dežurants” ieviešanu Valsts policijā un „Filiāles vadītājs” ieviešanu Valsts policijas koledžā nepieciešams vienlaicīgi izdarīt grozījumus Ministru kabineta 2010.gada 21.jūnija noteikumos Nr.568 „Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālajām piemaksām”.  |
| 2. | Cita informācija | Nav. |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Iekšlietu ministrijas mājas lapā sadaļā „Sabiedrības līdzdalība (Diskusiju dokumenti)” 2013.gada 30.oktobrī ievietots Paziņojums par līdzdalības iespējām Ministru kabineta noteikumu „Grozījumi Ministru kabineta 2010.gada 29. jūnija noteikumos Nr.601 „Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm amatiem atbilstošajām augstākajām speciālajām dienesta pakāpēm”” projekta izstrādes procesā, lūdzot viedokļus, iebildumus un priekšlikumus iesniegt līdz 2013.gada 15.novembrim. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti |  No sabiedrības pārstāvjiem viedokļi, iebildumi un priekšlikumi par projektu nav saņemti. |
| 4. | Saeimas un ekspertu līdzdalība |  Projekts šo jomu neskar. |
| 5. | Cita informācija |  Nav. |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts policija un Valsts policijas koledža. |
| 2. | Projekta izpildes ietekme uz pārvaldes funkcijām  |  Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide. | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija. | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija. | Projekts šo jomu neskar. |
| 6. | Cita informācija. | Nav.  |

Anotācijas III un V sadaļa – projekts šīs jomas neskar.

Iekšlietu ministrs R. Kozlovskis

Vīza: valsts sekretāre I.Pētersone–Godmane

2013.11.25. 14:43

1031

A.Strode, 67219602

alda.strode@iem.gov.lv

I.Opolais, 67075424

intars.opolais@vp.gov.lv